###### Adatkezelési tájékoztató

**a levéltári anyagban kutatást végző személyek személyes adatainak kezeléséről**

**a Magyar Nemzeti Levéltárban**

1. *Tájékoztatjuk, hogy a látogatói jegy kiadásakor felvett személyes adatait a Magyar Nemzeti Levéltár nyilvántartásba veszi és a jelen tájékoztatóban foglaltak szerint kezeli.*
2. **Az adatkezelő**: Személyes adatainak kezelője a Magyar Nemzeti Levéltár (Székhelye: 1014. Budapest, Bécsi kapu tér 2–4., Tel: +36 1 225 2883; e-mail: info@mnl.gov.hu – **„Adatkezelő”**)
3. **Adatvédelmi tisztviselő**: Az Adatkezelő rendelkezik adatvédelmi tisztviselővel, akit a vonatkozó jogszabályok alapján adatvédelmi ügyekben közvetlenül is megkereshet. Az adatvédelmi tisztviselő: dr. Horváth Antal (cím: 1015 Budapest, Hattyú utca 16. IV. 2. e-mail: adatvedelem@mnl.gov.hu, tel: +36 20 9119098).
4. **Az adatkezelés célja**: A látógatói jegy, közlési engedély kiadása és a kutató nyilvántartásba vétele a köziratokról, a közlevéltárakról és a magánlevéltári anyag védelméről szóló 1995. évi LXVI. törvény ˙(„Ltv.”) rendelkezései szerint az Ltv-ben meghatározott nyilvántartási kötelezettség teljesítése és az Ltv-ben meghatározott kutatási feltételek meglétének ellenőrzése/igazolása, másolati megrendelő esetén szolgáltatás teljesítése.
5. **Az adatkezelés jogalapja**: A köziratokról, a közlevéltárakról és a magánlevéltári anyag védelméről szóló 1995. évi LXVI. törvény ˙(**„Ltv.”**) 22. § (2) – (4) bekezdései, melyek az Adatkezelő számára kötelezővé teszik az adatkezelést.
6. Az Adatkezelő a Magyar Nemzeti Levéltár a kutatótermeiben térfigyelő kamerát üzemeltet. A személyes adatok ezekkel összefüggő kezelése az Adatkezelő vagyonvédelemhez, közvetve a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 13. §-ában meghatározott, a levéltári anyag megőrzésére és védelmére vonatkozó kötelezettségeinek teljesítése érdekében történik.
7. **A személyes adatok (továbbításának) címzettjei**: Személyes adatait az Adatkezelő kizárólag a feladatkörének keretei között törvényességi ellenőrzést végző vagy törvényességi felügyeletet gyakorló szerv; munkaügyi, polgári jogi, közigazgatási per kapcsán a bíróság; büntetőeljárásban a bíróság, az ügyészség és a nyomozó hatóság részére továbbíthatja.

(vii) **Adattovábbítás az EU-n kívül**: Az Adatkezelő harmadik országba vagy nemzetközi szervezet részére nem továbbítja a kutatással összefüggésben felvett személyes adatait.

1. *Kiegészítő tájékoztatás a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az EURÓPAI PARLAMENT ÉS A TANÁCS 2016/679 sz. rendelete (****„Rendelet”****) 13. cikk (2) bekezdése alapján*
2. **A személyes adatok tárolásának időtartama**:

Az Adatkezelő a kutatási tevékenység során felvett, vagy azzal összefüggésben keletkezett személyes adatokat az adatokat tartalmazó okiratra vonatkozó szabályok szerint őrzi meg: –

* a kutatások engedélyezésével (kutatási kérelmek, illetve adatlapok és mellékleteik, kutatók és látogatójegyek nyilvántartása), valamint a kutatási ügyekkel kapcsolatos panaszok, a látogatói jegy megvonása tárgyában keletkezett, személyes adatokat is tartalmazó okiratokat 15 évig őrzi, ezt követően az iratok levéltárba kerülnek,
* kérőlapok iktatókönyve, kutatónapló; másolási kérelmek iktatókönyve esetében 15 évig,
* kérőlapok és az iratelőkészítés iratai; az eredeti iratok használatának tilalma alóli felmentéssel és a levéltár iratanyagával kapcsolatos közlési- és jogdíjügyekre vonatkozó iratok esetén 10 évig,
* kutatók részére másolatok készítése, kiadása tárgyában keletkezett megrendelőlapok esetén 5 év a megőrzési idő.
1. **Tájékoztatás az érintett adatkezeléssel kapcsolatos jogairól**: Ön, mint az Adatkezelő által kezelt személyes adatok jogosultja kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, – a Rendelet 17. cikkében meghatározott esetekben és kivételekkel kérheti – az adatok törlését vagy kezelésének korlátozását, és tiltakozhat a személyes adatok kezelése ellen.
2. **Hozzájáruláson alapuló adatkezelés**: Amennyiben személyes adatai kezelésének jogalapja az Ön hozzájárulása, úgy a hozzájárulást bármely időpontban jogosult visszavonni. A hozzájárulás visszavonásához való jog nem érinti a visszavonás előtt, a hozzájárulás alapján végrehajtott adatkezelés jogszerűségét;
3. **Felügyeleti hatósághoz címzett panasz benyújtásának joga**: Személyes adatai kezelésével kapcsolatban panaszt nyújthat be az illetékes felügyeleti hatósághoz:

Felügyeleti Hatóság neve: Nemzeti Adatvédelmi és Információszabadság Hatóság

Címe: 1055 Budapest, Falk Miksa utca 9-11.

Telefonszáma: +36/1-391-1400

E-mail: ugyfelszolgalat@naih.hu

Levelezési cím: 1363 Budapest, Pf.: 9.

1. **A személyes adatok forrása**: Az Adatkezelő által kezelt személyes adatai a kutatás megkezdése előtt Ön által megadott adatok. Az Adatkezelő nem kezel nyilvánosan hozzáférhető forrásokból származó adatokat az Ön kutatási tevékenységével összefüggésben.
2. *Az Adatkezelő által a kutatási tevékenységével összefüggésben kezelt személyes adatai*

Kutató neve, Születési neve, Anyja neve, Születési helye és ideje, Lakcíme, Levelezési címe, Állampolgársága,

Külön hozzájárulás esetén elérhetősége (telefon/e-mail):

Közvetve a kutatási tevékenység nyilvántartásával kapcsolatban létrehozott egyéb adatok - a (2) (i) pontban felsorolt okiratok érintettel összefüggésbe hozható tartalmi elemei.